கேள்வி: நுசா பெனிடா - மொழி பற்றி தகவல் சொல்.
பதில்: நுசா பெனிடா மக்கள் நுசா பெனிடா பாலினிய மொழி ( ''பாசா நோசா'' ) என்று அழைக்கப்படும் பாலினிய மொழியின் தனித்துவமான பேச்சுவழக்கைக் கொண்டுள்ளனர். இது பாலி நிலப்பகுதியைச் சேர்ந்த மக்களால் புரிந்து கொள்ள முடியாது. இது பாலியின் பழங்குடி மக்களான பாலி அகாவின் மொழிக்கு நெருக்கமாக இருப்பதாகக் கூறப்படுகிறது.
கேள்வி: நுசா பெனிடா - பாலி பறவைகள் சரணாலயம் பற்றி தகவல் சொல்.
பதில்: நுசா பெனிடா, அண்டையில் உள்ள லெம்பொங்கன், செனிங்கன் தீவுகளைக் கொண்ட பறவைகள் சரணாலயத்தைக் கொண்டுள்ளது. தீவு சமூகங்கள் சரணாலயத்தை உருவாக்க பாரம்பரிய பாலினிய கிராம விதிமுறைகளைப் பயன்படுத்தியுள்ளன. சரணாலயம் என்ற யோசனை தேசிய பூங்காக்களின் நண்பர்கள் அறக்கட்டளையிடமிருந்து (FNPF) வந்தது. 2006 ஆம் ஆண்டில், 35 கிராமங்களும் (இப்போது 41 கிராமங்கள்) பறவை பாதுகாப்பை தங்கள் பாரம்பரிய விதிமுறைகளின் ( ) ஒரு பகுதியாக ஏற்றுக் கொள்ள ஒப்புக்கொண்டன. அப்போதிருந்து, தேசிய பூங்காக்களின் நண்பர்கள் அறக்கட்டளை பல்வேறு இந்தோனேசிய பறவைகளுக்கு மறுவாழ்வு அளித்து விடுவித்துள்ளது. குறிப்பாக 2005 இல் காடுகளில் 10 க்கும் குறைவாகன எண்ணிக்கையாக குறைந்துவிட்ட, மிக அருகிய இனமான பாலிக்கு மட்டுமே சொந்தமான பாலி மைனா, இதில் அடங்கும். தேசிய பூங்காக்களின் நண்பர்கள் அறக்கட்டளையின் இரண்டு ஆண்டு திட்டத்திற்குப் பிறகு, 64 பாலி மைனா கூண்டுப் பறவைகள் மறுவாழ்வு அளிக்கபட்டு நுசா பெனிடாவில் விடப்பட்டன. 2009 இல் அவற்றின் எண்ணிக்கை 100 இக்கும் அதிகமாக அதிகரித்தன. நுசா பெனிடாவில் விடுவிக்கப்பட்ட பிற பறவைகளில் ஜாவா குருவி, மிட்செல்ஸ் லோரிகீட், மஞ்சள்கொண்டை கிளி ஆகியவை அடங்கும். படிமம்:Broken_Beach.jpg